Toten

Toten er et distrikt i Innlandet fylke, som består av kommunene Østre og Vestre Toten, med henholdsvis 14 465 og 12 723 innbyggere. Kommunene har areal på 561 og 249 km², til sammen 810 km². Administrasjonssenteret i Vestre Toten er Raufoss, og i Østre Toten Lena. Sammen med Land, Hadeland og Gjøvik utgjør Toten regionen Vestoppland.

 Etymologi 
Navnets opphav er satt i sammenheng med det norrøne Þótn som angivelig betyr «noe man liker».

 Historie 
Toten var del av et lite kongerike i tidlig vikingtid og Halvdan Kvitbein var den mest kjente kongen som regjerte der.

Toten har tradisjonelt vært et av Norges største jordbruksområder, og industriparken på Raufoss er et av de største industrisentra i innlandet.

 Valgkrets 

Toten var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Toten valgte således én representant og én personlig vararepresentant.

Valgkretsen Toten bestod av herredene Biri, Eina fra 1909, Kolbu fra 1909, Snertingdal fra 1912, Vardal, Østre Toten og Vestre Toten med rundt 25 000 innbyggere og 12 000 stemmeberettigede etter innføringen av kvinnelig stemmerett.

 Valgresultat 
ValgårArbeiderdemokrateneVenstreHøyre og Frisinnede VenstreSocialistene 1. valgomgang 2. valgomgang 1. valgomgang 2. valgomgang 1. valgomgang 2. valgomgang 1. valgomgang 2. valgomgangStemmerAndelStemmerAndelStemmerAndelStemmerAndelStemmerAndelStemmerAndelStemmerAndelStemmerAndel1906 1 77348,8% 1 845 50,8%    19091 719946 44,3%3 398 48,5%459(K og T) 7,6% 2 877 47,9%3 60551,4% 19122 663 54,5%  2 224 45,5%   19154 887 50,2%  4 114 42,3% 733 7,5% 19183 705 38,0%4 79646,3%4 299(L og V) 44,1%4 701 45,4% 1 741 17,9%865 8,3%

 Stortingsrepresentanter 
 Periode Representant Parti Vararepresentant 1907–1909 Gårdbruker Mathias Larsen Blilie, Eina Venstre og Samlingspartiet Gårdbruker Peder Madsen Wang, Østre Toten 1910–1912 Gårdbruker Mathias Larsen Blilie, Eina Frisinnede Venstre og Høyre Gårdbruker L. J. J. Bjørnstad, Biri 1913–1915 Sorenskriver Johan Castberg, Østre Toten(1) Arbeiderdemokratene og Venstre Kaptein Alf Mjøen, Vardal 1916–1918 Kaptein Alf Mjøen, Vardal Arbeiderdemokratene Gårdbruker Otto Kubberud, Østre Toten 1919–1921 Major Alf Mjøen, Vardal Arbeiderdemokratene Fabrikant Otto Kubberud, Østre Toten
(1)Castberg ble også valgt fra Søndre Gudbrandsdalen krets, og representerte denne.

 Dialekt 
Dialekten på Toten tilhører opplandsmål (dialektene på Toten, Hadeland, i Land, Solør, Odalen og Hedmarken), og avviker fra de offisielle skriftspråkene på mange punkter. Blant annet har Toten-dialekten bevart dativ som egen kasus opp til nyere tid, og samsvarsbøyning i adjektiv og perfektum partisipp, som finnes i nynorsk, men ikke bokmål, hvor dette ble oppgitt i 1907.

Et eksempel på Toten-dialekten eller «totning» som det kalles på lokalmunne: 

«Totninger er navnet på innbyggera i dom to Totenkommuna Vestre Toten og Østre Toten. Generelt for totninger er at dom talar totning. Ellers er det sagt at det tæk tid å vara totning. Detti gjeld spesielt om 'n itte er på Toten, men ett ænna stelle i væla.»

Oversatt til bokmål ville det blitt:

«Totninger er navnet på innbyggerne i de to Totenkommunene Vestre Toten og Østre Toten. Generelt for totninger er at de snakker totning. Ellers er det sagt at det tar tid å være totning. Dette gjelder spesielt om en ikke er på Toten, men et annet sted i verden.»

 Tettsteder 
 Gjøvik - Vestre Toten - 
 Kapp - Østre Toten - 
 Lena - Østre Toten - 
 Skreia/Totenvika - Østre Toten - 
 Bøverbru - Vestre Toten - 
 Eina - Vestre Toten - 
 Kolbu - Østre Toten - 
 Nordlia - Østre Toten - 
 Lensbygda - Østre Toten - 
 Sletta - Østre Toten - 

 Litteratur 



 Noter 

 Referanser 

Kategori:Innlandets geografi
Kategori:Landskap i Norge
Kategori:Politikk i Oppland
Kategori:Stortingsvalget 1906
Kategori:Stortingsvalget 1909
Kategori:Stortingsvalget 1912
Kategori:Stortingsvalget 1915
Kategori:Stortingsvalget 1918
Kategori:Opplands historie
Kategori:Valgdistrikter ved Stortingsvalg